รัฐบาลปธน.บารัค โอบามา ยึดมั่นอยู่กับการใช้วิธีทางการทูตต่ออิหร่าน
รัฐบาลชุดประธานาธิบดี บารัค โอบามา กล่าวว่าตนยึดมั่นผูกพัน อยู่กับการใช้วิธีการทางการทูตต่ออิหร่าน แต่ก็กำลังพิจารณาทบทวน เกี่ยวกับวิสั
เจ้าหน้าที่อเมริกันกล่าวเน้นว่า จะไม่รอแบบไม่มีกำหนดสำหรับการให้อิหร่านเปิดเผยเกี่ยวกับเรื่องความทะเยอทะยานด้านนิวเคลียร์ให้ทราบอย่างหมดเปลือก ทำเนียบขาวกล่าวว่า การเจรจาแบบอเนกภาคีครั้งล่าสุดเกี่ยวกับการขัดแย้งกับอิหร่านในเรื่องนิวเคลียร์เริ่มขึ้นด้วยดี ขณะนี้บรรดาเจ้าหน้าที่กำลังรอดูว่า อิหร่านจะปฏิบัติตามคำมั่นสัญญาที่ให้ไว้ที่นครเจนีวาเมื่อวันพฤหัสบดีนั้นหรือไม่? เอกอัครราชทูตอเมริกันประจำสหประชาชาติ ซูซานไร๊ซ กล่าวว่าเป็นภาระของอิหร่าน ที่จะปฏิบัติตามคำมั่นสัญญาที่ให้ไว้ ท่านเอกอัครราชทูตอเมริกันกล่าวไว้ตอนนี้ว่า"ถ้าอิหร่านไม่ปฏิบัติตามนั้น เวลาก็เหลือน้อยแล้ว เราไม่สนใจที่จะมาเจรจากันอย่างแกนๆเราไม่สนใจการเจรจากันไปเรื่อยๆ แบบไม่มีวันสิ้นสุด ฝ่ายอิหร่านจะต้องแสดงให้เห็นโดยชัดแจ้งว่าโครงการของตนมีจุดมุ่งหมายในด้านสันติ" เอกอัครราชทูตอเมริกันประจำสหประชาชาติ ซูซานไร๊ซ ไม่ยอมขีดเส้นตาย โดยเฉพาะเจาะจงแต่กล่าวทางรายการโทรทัศน์ "Meetthe Press" ของข่ายโทรทัศน์ เอ็นบีซีว่า อิหร่านจะต้องเปิดโครงการนิวเคลียร์ให้นานาประเทศเข้าไปตรวจสอบได้โดยสมบูรณ์ ภายในเวลาที่ไม่นานจนเกินไป ท่านเอกอัครราชทูตอเมริกันกล่าวไว้อย่างชัดเจนว่าห้าภาคีถาวรของคณะมนตรีความมั่นคงแห่งสหประชาชาติ และเยอรมนีที่พัวพันกับการเจรจากับอิหร่านกำลังพิจารณาทบทวนทางเลือกอื่นๆเพื่อกดดันอิหร่าน และว่ามีการนำเรื่องการลงโทษอย่างหนักหน่วงยิ่งขึ้นมาพิจารณากันด้วย ท่านเอกอัครราชทูตอเมริกันกล่าวด้วยว่า อาจมีการดำเนินงานแบบอเนกภาคีภายในคณะมนตรีความมั่นคงอาจมีการดำเนินการร่วมกับพันธมิตรของสหรัฐในยุโรป และตามบริเวณอื่นๆ และมีวิธีการบางอย่างที่สหรัฐทำได้เองตามลำพัง ในวันเดียวกันกับที่เอกอัครราชทูตอเมริกันซูซานไร๊ซ กล่าวข้างต้น ผู้อำนวยการขององค์การพลังงานปรมาณูระหว่างประเทศโมฮาเหม็ด เอลบาราเดย์ กล่าวว่าในขณะที่อิหร่านทำผิดกฎข้อบังคับ ที่ไม่เปิดเผยก่อนหน้านี้ว่าสถานอำนวยความสะดวกด้านนิวเคลียร์ที่เมืองคูมมีอยู่จริงแต่เขากล่าวเตือนในที่ประชุมแถลงข่า วให้พึงระวังเกี่ยวกับความตั้งใจของอิหร่านด้วย นาย โมฮาเหม็ด เอลบาราเดย์กล่าวไว้ตอนนี้ว่า "องค์การพลังงานปรมาณูระหว่างประเทศไม่มีหลักฐานที่แน่ชัดที่ส่อว่า มีโครงการเกี่ยวกับอาวุธที่กำลังดำเนินอยู่ในอิหร่านแต่มีเสียงกล่าวหาว่า อิหร่านศึกษาวิจัยเกี่ยวกับเรื่องอาวุธ อันเป็นเรื่องที่ทางองค์การกำลังแสวงหาข้อเท็จจริงอยู่" หนังสือพิมพ์ นิวยอร์ก ไทมส์ ฉบับวันเสาร์รายงานว่าในตอนนี้ทางองค์พลังงานปรมาณูระหว่างประเทศสรุปว่า อิหร่านมีความรู้ความชำนาญที่จะออกแบบและสร้างอาวุธปรมาณูได้หนึ่งชิ้น สมาชิกรัฐสภาอเมริกันแห่งพรรครีพับลิกันอย่างเช่นส.ว.อเมริกัน ลินด์ซี่ย์ เกรแฮม จากรัฐเซ้าท์แคโรไลนา และส.ว.อเมริกันแห่งพรรคเดโมแครตแอแว่น บายฮ์ จากรัฐอินเดียนาต่างแสดงความวิตกกังวล เกี่ยวกับรายงานข้างต้น